เกิดเหตุระเบิดในมหาวิทยาลัยย่างกุ้งของพม่า ตาย 1 คน
ตำรวจในนครย่างกุ้งของพม่าเปิดเผยว่า กำลังสอบสวนเหตุระเบิดที่เกิดขึ้นในมหาวิทยาลัยย่างกุ้ง มหาวิทยาลัยที่ใหญ่ที่สุดของพม่า หลังเกิดเหตุระเบิดขึ้นเมื่อเวลา 11.10 น.ของเมื่อวานนี้ (21 ธ.ค.) ตามเวลาท้องถิ่น ซึ่งช้ากว่าเวลาในประเทศไทย 30 นาที ทำให้มีผู้หญิง 1 คนเสียชีวิต ส่วนผู้หญิงอีกคนได้รับบาดเจ็บเหตุระเบิดปริศนาไม่ใช่เรื่องผิดปกติในพม่า กองทัพซึ่งปกครองพม่ามา 50 ปีก่อนที่จะมีรัฐบาลพลเรือนในช่วงเดือนมีนาคม มักจะโทษกลุ่มที่แข็งข้อต่อทางการ กลุ่มนักเคลื่อนไหวเรียกร้องประชาธิปไตย และกลุ่มกบฏชาติพันธุ์โดยในช่วงหลายสัปดาห์ก่อนที่จะมีการเลือกตั้งเมื่อเดือนพฤศจิกายนปีที่แล้วได้เกิดเหตุระเบิดเล็กๆ หลายครั้งตามสถานที่ของทางการ เพื่อก่อกวนการเลือกตั้ง ส่วนในเดือนเมษายนปีที่แล้วได้เกิดระเบิดที่รุนแรงที่สุดในรอบ 5 ปีของพม่า ขณะที่ประชาชนหลายพันคนร่วมฉลองปีใหม่ตามแบบศาสนาพุทธในนครย่างกุ้ง ทำให้มีผู้เสียชีวิต 10 คน บาดเจ็บ 170 คน
 เกิดระเบิดในมหาวิทยาลัยย่างกุ้ง ในนครย่างกุ้งของพม่า ทำให้มีผู้เสียชีวิต 1 คน และบาดเจ็บ 1 คน
พม่า,มหาวิทยาลัย,ย่างกุ้ง,ระเบิด